На 6 ноември ще се проведе избор на кмет на Грохотно | SmoyanNews — Новини от Смолян и региона
На 6 ноември ще се проведе избор на кмет на Грохотно
С Указ № 292 и на основание чл. 98, т. 1 от Конституцията на Република България във връзка с чл. 463, ал. 5 от Изборния кодекс президентът на републиката Росен Плевнелиев насрочи частичен избор за кмет на кметство Грохотно, община Девин, област Смолян, на 6 ноември 2016 г. Това стана ясно от днешния брой на Държавен вестник. Припомняме, че до избори се стигна след като досегашната кметица Фани Василева напуска поста си и заема мястото на директор на местното училище.